উপরের ছবিটি ফেসবুক সহ অন্যান্য সোশ্যাল মিডিয়ায় অজস্রবার দেখেছেন। বহু বাংলা ফান পেজের পোস্টেও এই ছবি ব্যবহৃত হতে দেখেছেন। এই ধরনের ছবিকে বলা হয় মেমে। সাধারণত কোনও ব্যঙ্গাত্মক মনোভাব বোঝাতে ব্যবহার করা হয় ছবিটি। কিন্তু ছবিট‌ি আদপে কার? এ কি কোনও কাল্পনিক মুখ, নাকি বাস্তব কোনও মানুষের ছবি? 
জানলে অবাক হবেন, এই ছবিটি আসলে টোবে ম্যাগওয়্যারের। আজ্ঞে হ্যাঁ, সেই টোবে যিনি স্পাইডার ম্যানের ভূমিকায় অভিনয় করে বিখ্যাত হয়েছেন। ‘স্পাইডার ম্যান ৩’ফিল্মটি তৈরি হওয়ার পর প্রযোজক সংস্থার তরফে ‘স্পাইডার ম্যান ৩: ব্লুপার্স’ বলে একটি ভিডিও প্রকাশ করা হয়। ভিডিওটি ছিল আসলে ‘স্পাইডার ম্যান ৩’ শ্যুটিং-এর সময়ে সেটে হওয়া নানা ভুলভ্রান্তির সংকলন। সেই ভিডিওর একটি অংশে দেখা যায়, শ্যুটিং-এর সময়ে কোনও একটি ভুল করার পরে টোবে ভারি মজাদার এক ধরনের অভিব্যক্তি করছেন । সেই অভিব্যক্তি অবলম্বনেই তৈরি করা হয় এই মেমেটি। 

স্পাইডারম্যানের ভূমিকায় টোবে
২০০৯-এ ‘নাইকে টক’ ফোরামে-র কোনও এক সদস্য মেমেটি তৈরি করেন এবং সেটি ছড়িয়ে দেন ফোরামে। তারপর সোশ্যাল মিডিয়ায় এই মেমে ছড়িয়ে পড়তে এবং জনপ্রিয়তা অর্জন করতে সময় লাগেনি।  

‘স্পাইডার ম্যান ৩: ব্লুপার্স’ -এ টোবের সেই অভিব্যক্তি
 
আরও পড়ুন
এই ছবিটি তো দেখেছেন? এবার জেনে নিন এই মানুষটির আসল পরিচয়
চেনেন একে? জানেন এই ছবির কাহিনি?